Силите, които изразходват противниците по време на Римско-персийските войни, в крайна сметка се оказват катастрофални и за двете империи. Продължителните военни действия в продължение на шест-седем века изчерпват ресурсите им и ги правят уязвими. В комбинация с внезапната поява и разрастване на халифата, чиито войски нахлуват от Арабия, само в рамките на няколко години след края на последната персийско-византийска война 602-628 настъпват коренни промени. Отслабена от войните с Византия, Сасанидската империя се разпада и ислямизира (приема шиитския ислям). През следващите векове Арабският халифат продължава настъплението си срещу Византийската империя, вследствие на което почти целият Близък изток (без Анатолия) става мюсюлмански.